RINCONETE-WEB	Eth responec que, pr'amor de dar contentament a toti, dès aqueth moment les ac concedie, en tot avertir-les que les estimèssen en molt, pr'amor qu'èren eth non pagar mieja part deth prumèr panatòri que hessen; non hèr servicis mendres en tot aqueth an, ei a díder: non amiar recaptacion de cap frair màger ena preson, ne ena casa, de part des sòns contribusents; pilhar eth turc blos (béuer vin coma cau); hèr taulejada quan, com e a on volessen, sense demanar permís ath sòn patron; entrar ath repartiment, solide, damb açò que panèssen es sòns frairs majors, coma se siguessen un mès d'eri, e d'autes causes qu'eri tengueren coma gràcia plan senhalada, e es auti, damb paraules mesurades, les arregraïren fòrça.